Ρόκο Ούκιτς

Ο Ρόκο-Λένι Ούκιτς (Σπλιτ, 5 Δεκεμβρίου 1984), είναι Κροάτης διεθνής καλαθοσφαιριστής. Έχει ύψος 1,96 μ. , βάρος 86 κιλά και αγωνίζεται στις θέσεις σούτινγκ γκαρντ και πόιντ γκαρντ (κόμπο γκαρντ).

Σταδιοδρομία
Ο Ούκιτς γεννήθηκε και μεγάλωσε στην Σπλιτ της Κροατίας η οποία αποτέλεσε και την πρώτη ομάδα του από το 1992 στις ομάδες των νέων μέχρι το 2000 που πέρασε στο επαγγελματικό τμήμα. Έμεινε στην Κροατία ως το 2005, που επιλέχθηκε στο νούμερο 41 του δεύτερου γύρου του ντραφτ από τους Τορόντο Ράπτορς. Μετακόμισε στην Ισπανία για λογαριασμό της Κεράμικα όπου έμεινε για ένα χρόνο. Τα επόμενα δύο χρόνια έκανε μονοετείς θητείες σε Μπαρτσελόνα και Βίρτους Ρόμα. Οι καλές του εμφανίσεις του έδωσαν την ευκαιρία να αγωνιστεί στο NBA με τους Τορόντο Ράπτορς και τους Μιλγουόκι Μπακς για δύο χρόνια, όταν και επέστρεψε στην Ευρώπη το 2010. Αγωνίστηκε στη Φενέρμπαχτσε της Τουρκίας για δύο χρόνια, κατακτώντας δυο πρωταθλήματα και δυο κύπελλα. 

Το καλοκαίρι του 2012 κλήθηκε να αποτελέσει κομμάτι της μετά Ομπράντοβιτς ομάδας του Παναθηναϊκού. Ενώ οι αρχικές του εμφανίσεις δεν ήταν πολύ επιτυχημένες με τον καιρό έδειξε τεράστια βελτίωση και βοήθησε τον Παναθηναϊκό να φτάσει στο νταμπλ και στα προημιτελικά της Ευρωλίγκα. Μάλιστα κατέκτησε και τον τίτλο του MVP του τελικού κυπέλλου Ελλάδας, έχοντας 18 πόντους και 4 ριμπάουντ. Με τον Παναθηναϊκό αγωνίστηκε και την επόμενη σαιζόν κατακτώντας ξανά το νταμπλ στην Ελλάδα, ενώ έφτασε ξανά μέχρι τα προημιτελικά της Ευρωλίγκα. 

Το 2014 υπέγραψε συμβόλαιο συνεργασίας με την κροατική Τσεντεβίτα όπου έμεινε μία σεζόν, κατακτώντας το νταμπλ. Ακολούθως αγωνίστηκε στην Ιταλία για τις Βαρέζε και Καντού διαδοχικά. Το Σεπτέμβρη του 2016 υπέγραψε στην ΑΕΚ και επέστρεψε στο ελληνικό πρωτάθλημα, έπειτα από δύο χρόνια, όπου παρέμεινε για μία σεζόν έχοντας 11.3 πόντους, 3.8 ασίστ και 2.8 ριμπάουντ. Ακολούθως, αγωνίστηκε στην ομάδα της Τσεντεβίτα από τον Ιούλιο του 2017 μέχρι το 2018 έχοντας στην Αδριατική Λίγκα  9,7 πόντους, 2,4 ριμπάουντ και 3,8 ασίστ. 

Το 2018, ανακοινώθηκε από την γαλλική Λεβαλουά έχοντας σε 30 παιχνίδια στο γαλλικό πρωτάθλημα 12,8 πόντους, 6,1 ασίστ και 2,1 ριμπάουντ κατά μέσο όρο. Το καλοκαίρι του 2019 συνέχισε στη Γαλλία, καθώς υπέγραψε συμβόλαιο συνεργασίας με την Αντίμπ. 

Στις 16 Ιουλίου 2020, ανακοινώθηκε από την Τσεντεβίτα Ολίμπια.  

Στις 5 Ιανουαρίου 2021, επέστρεψε στην ομάδα με την οποία ξεκίνησε την καριέρα του, την ΚΚ Σπλιτ.

Εθνική Κροατίας
Ο Ούκιτς ως μέλος της ομάδας νέων της Κροατίας το 2002 κέρδιζε το χρυσό στο Ευρωμπάσκετ κάτω των 18 ετών. Αγωνίστηκε το 2003 στην ομάδα εφήβων και έφτασε μέχρι τα ημιτελικά έχοντας εξαιρετικά στατιστικά: 19,8 πόντους, 4,6 ριμπάουντ, 4,4 ασίστ και 2,6 κλεψίματα κατά μέσο όρο σε κάθε παιχνίδι. Όντας μέλος της αντρικής ομάδας έχει αγωνιστεί στα Ευρωμπάσκετ του 2005, του 2007, του 2009 στο οποίο είχε 13,6 πόντους, 3,8 ασίστ και 2,3 ριμπάουντ ανά ματς κατά μέσο όρο. Από το 2010 είναι ο αρχηγός της Εθνικής Ομάδας. Επίσης συμμετείχε στο Παγκόσμιο Πρωτάθλημα του 2010 και στα Ευρωμπάσκετ 2013 και 2015. Το 2016 πήρε μέρος στους Ολυμπιακούς Αγώνες του Ρίο ενώ την επόμενη χρονιά συμμετείχε στο Ευρωμπάσκετ 2017 όπου και αποκλείστηκε στην φάση των 16 από τη Ρωσία. Το 2020, επέστρεψε στην εθνική ομάδα της Κροατίας για τα προκριματικά του Ευρωμπάσκετ 2021.

Τίτλοι

Ομαδικοί

Σπλιτ 

Πρωτάθλημα Κροατίας: (2003)
Κύπελλο Κροατίας: (2004)

Σάσκι Μπασκόνια 

Κύπελλο Ισπανίας: (2006)
2x Σούπερ Καπ Ισπανίας: (2005, 2006)

Μπαρτσελόνα 

 Κύπελλο Ισπανίας: (2007)

Φενέρμπαχτσε 

2x Πρωταθλήματα Τουρκίας (2010, 2011)
2x Κύπελλα Τουρκίας (2010, 2011)

Παναθηναϊκός 

2x Πρωταθλήματα Ελλάδας (2013, 2014)
2x Κύπελλα Ελλάδας (2013, 2014)

Τσεντεβίτα 

2x Πρωτάθλημα Κροατίας: (2015, 2018)
2x Κύπελλο Κροατίας: (2015, 2018)
Σούπερ Καπ Αδριατικής Λίγκας (2017)

Ατομικοί 
Ελληνικό All-Star Game (2013)
MVP του τελικού στο Κύπελλο Ελλάδος: (2013)
MVP της αγωνιστικής στην Ευρωλίγκα: (Top 16 8η αγωνιστική, 2012/13)

Παραπομπές

Κροάτες καλαθοσφαιριστές
Πόιντ γκαρντ
Σούτινγκ γκαρντ
Καλαθοσφαιριστές Σπλιτ
Καλαθοσφαιριστές Σάσκι Μπασκόνια
Καλαθοσφαιριστές Μπαρτσελόνα
Καλαθοσφαιριστές Βίρτους Ρόμα
Καλαθοσφαιριστές Τορόντο Ράπτορς
Καλαθοσφαιριστές Μιλγουόκι Μπακς
Καλαθοσφαιριστές Φενέρμπαχτσε
Καλαθοσφαιριστές ΠΑΟ
Καλαθοσφαιριστές Τσεντεβίτα Ζάγκρεμπ
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές Α1 Εθνικής Ελλάδας
Καλαθοσφαιριστές ισπανικών συλλόγων
Καλαθοσφαιριστές Πρωταθλήματος Ισπανίας
Καλαθοσφαιριστές Εθνικής Κροατίας
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας
Καλαθοσφαιριστές του NBA
Καλαθοσφαιριστές στους Θερινούς Ολυμπιακούς Αγώνες 2008
Καλαθοσφαιριστές στους Θερινούς Ολυμπιακούς Αγώνες 2016
Καλαθοσφαιριστές Ευρωμπάσκετ 2005
Καλαθοσφαιριστές Ευρωμπάσκετ 2007
Καλαθοσφαιριστές Ευρωμπάσκετ 2009
Καλαθοσφαιριστές Ευρωμπάσκετ 2013
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2017
Καλαθοσφαιριστές Παγκοσμίου Πρωταθλήματος 2010